b'\n_START_ARTICLE_\nBoleslav \xc4\x8crnagoj\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je leta 1920 na Visoki \xc5\xa1oli za kmetijstvo in gozdarstvo na Dunaju. Po kon\xc4\x8danem \xc5\xa1tudiju je od 1921 slu\xc5\xbeboval v Ljubljani, od 1926 pa v Beogradu na ministrstvu gozdov in rudnikov. V letih 1946-1947 je bil strokovni sodelavec jugoslovanske voja\xc5\xa1ke misije v Berlinu. Po vrnitvi v Ljubljano je najprej predaval na Gozdarskem tehnikumu, nato pa je bil od 1954 znanstveni svetovalec na In\xc5\xa1titutu za gozdno in lesno gospodarstvo Ljudske republike Slovenije. Posve\xc4\x8dal se je teoretskim in prakti\xc4\x8dnim vpra\xc5\xa1anjem pri projektiranju gozdnih cest, gozdnih gradenj in katastru gozdnega cestnega omre\xc5\xbeja. Izdelal je ve\xc4\x8d tehni\xc4\x8dnih elaboratov in projektov ter analiz za slovensko gozdarsko operativo.'